Atentat u Via Raselli
<s>Atentat u Via Raselli () je oružani napad koji su u Rimu 23. marta 1944. godine, za vrijeme njemačke okupacije u Drugom svjetskom ratu pripadnici italijanske komunističke paravojne formacije Grupa patriotske akcije (GAP) izveli na pripadnike njemačkih okupacijskih snaga.</s><s>Napad je bio izveden bombom aktiviranom u trenutku kada su rimskom ulicom Via Rasella marširali pripadnici Policijske pukovnije "Bozen", sastavljene od bivših italijanskih državljana iz Južnog Tirola, nakon kapitulacije Italije anektiranog Trećem rajhu; nakon same eksplozije su GAP-ovi militanti na preživjele vojnike bacili nekoliko ručnih bombi.</s><s>Od posljedica eksplozija je poginula 33 njemačkih vojnika i dvoje italijanskih civila; još četvoro italijanskih civila je poginulo od vatre koje su nakon eksplozije otvorili preživjeli njemački vojnici.</s><s>Atentat u Via Raselli je predstavljao najspektakularniju akciju takve vrste koje je ijedan pokret otpora izveo u Zapadnoj Evropi.</s><s>Danas je, međutim, najpoznatiji po tome što je izazvao krvavu odmazdu njemačkih vlasti kroz Ardeatinski masakr u kome je nekoliko dana kasnije likvidirano 335 zatvorenika.</s><s>Iako su sudionici akcije neposredno nakon rata slavljeni kao heroji, ona je sa vremenom postala predmetom kontroverzi, odnosno tvrdnji, prije svega iz desno orijentiranih krugova, koje je tumače kao terorizam ili čin koji nije imao nikakvih opipljivih vojničkih opravdanja i samo izazvao nepotrebno krvoproliće.</s>

<s>Vanjske veze 
 Morte a Roma - La strage delle Fosse Ardeatine , La Storia siamo noi, ampio documentario storico sui fatti del marzo 1944.</s><s>Scheda Via Rasella, Roma, 23 marzo 1944, in: Atlante delle Stragi Naziste e Fasciste in Italia.</s>

<s>1944
Historija Italije</s>

